recursal/SuperWikiNEXT-32B huggingface dataset:
**Mahábalí** alebo **Bali** bol kráľ južnej oblasti Indie - dnes indického štátu Kérala. Tento kráľ stojí v pozadí veľmi populárnej legendy a festivalu Ónam, ktorým sa oslavuje jeho každoročný príchod z podzemia (Pátála).

Mahábalí bol Asura, čo je označenie pre skupinu božích protivníkov. On však naopak bol mimoriadne nábožný; vykonával aj obete tak, ako požadovali Védy. Bol rovnako aj veľkým nasledovníkom Pána Višnu. Bol múdry, spravodlivý a ušľachtilý.

Vládol v období pred udalosťami v Rámájane. Asurovia nikdy neuctievali Boha Višnu. Tak jedného dňa, aby si Pán Višnu toto overil, zobral na seba podobu brahmanského chlapca s menom Vámana. Prišiel do kráľovstva ako trpaslíčí brahman. Povedal, že je chudobný a požiadal o kúsok pôdy. Dobrosrdečný kráľ Mahábalí mu odvetil, aby si zobral toľko, koľko si len zažiada, ale maličký brahman nato reagoval, že mu stačí iba toľko pôdy, koľko obíde svojimi troma krôčikmi. Kráľa to prekvapilo a naliehal, aby si chlapec žiadal viac. Ale ten znova odpovedal rovnako. Keď kráľ Bali napokon súhlasil, trpaslík zrazu nadobudol kozmické rozmery. Prvým krokom zatemnil celú Zem a druhým celé nebo. Potom sa spýtal kráľa, aby mu povedal, kde má urobiť svoj tretí krok. Kráľ, ktorý si uvedomil, že to nie je žiadny maličký brahman, dostal obrovský strach a odvetil, aby mu tretím krokom stúpil na hlavu. Višnu mu tak ponúkol odchod do podzemného sveta - do ríše, ktorú Indovia volajú Pátála (hoci je to aj mesto v Indii). Kráľ toto prijal ako neobyčajný dar bez námietok, ale poprosil Pána Višnu, aby mu dovolil navštevovať svoj kraj každý rok, aby sa presvedčil, či sa jeho ľudu darí dobre a či je každý šťastný. Pán Višnu samozrejme súhlasil. Sviatok, kedy tento kráľ prichádza do juhoindického štátu, sa volá Ónam a koná sa raz v roku

Externé odkazy
--------------

* Zdroje Archivované 2007-12-11 na Wayback Machine
Tabuľka snímok všetkých Messierových objektov
**Messierove objekty** je skupina astronomických objektov, spísaných Charlesom Messierom v jeho katalógu *Hmlovín a hviezdokôp* (po anglicky Nebulae and Star Clusters), ktorý bol prvýkrát vydaný v roku 1774. Pôvodná motivácia, ktorá stála za zrodom katalógu bola skutočnosť, že Messier bol „lovcom" komét a bol frustrovaný objektmi, ktoré kométy pripomínali, no neboli nimi. Z toho dôvodu zostavil tento zoznam.

Prvé vydanie pokrývalo 45 objektov označených M1 až M45. Celý zoznam pozostáva zo 110 objektov, od M1 po M110. Posledná verzia katalógu bola vydaná v roku 1781 a bola vytlačená v *Connaissance des Temps* v roku 1784. Mnoho z týchto objektov je aj dnes známych pod svojím Messierovým číslom.

Pretože Messierov zoznam zostavili astronómovia zo severnej pologule, obsahuje len objekty, ktoré sú viditeľné z viac obývaných zemepisných šírok tejto pologule. Mnoho pôsobivých južných objektov, akými sú napríklad Veľký a Malý Magellanov mrak, sú zo zoznamu vynechané. Pretože všetky Messierove objekty sú viditeľné pomocou bežného ďalekohľadu alebo malého teleskopu (za priaznivých podmienok), sú obľúbenými objektmi na pozorovanie, najmä u amatérskych astronómov. Na jar sa niekedy astronómovia stretávajú na „Messierovych maratónoch", pri ktorých je možné vidieť všetky objekty počas jednej noci.

Pozri aj
--------

* Zoznam Messierových objektov

Externé odkazy
--------------


|  |  |
| --- | --- |
| Portal | Astronomický portál |

Pozn.: všetky stránky sú v angličtine.

* 
* 
* Archivované 2004-06-14 na Wayback Machine
* Archivované 2004-12-25 na Wayback Machine
Súradnice: 34°02′S 118°45′Z﻿ / ﻿34,03°S 118,75°Z﻿ / 34.03; -118.75

**Malibu** je honosné, plážové mesto nachádzajúce sa na západnom okraji Los Angeles County v Kalifornii, USA. Podľa sčítania ľudu v r. 2010 v meste žije 12 645 obyvateľov. Mesto Malibu sa rozprestiera celou svojou dĺžkou 27 míľ (43 km) na pobreží Tichého oceána. Miestnymi obyvateľmi a surferami je tiež prezývané skratkou "Bu" a toto mesto je známe svojimi teplými, piesočnatými plážami a tiež je domovom niekoľkých desiatok Hollywoodskych celebrít a ďalších v rámci filmového priemyslu. Značenia v rámci mesta prehlasujú „27 míl prírodných krás" (angl.27 miles of scenic beauty) čím sa poukazuje na pôvodnú dĺžku mesta 27 míl (43 km), predtým ako bolo Malibu zapísané v roku 1991.

Väčšina domov v Malibu sa rozprestierajú prevažne popri ceste Pacific Coast Highway. Malibu je ohraničené viac menej kaňonom Topanga a Pacifik Palisades na východe, horami Santa Monica na severe, Tichým oceánom na juhu, a okresom Ventura(Ventura County) na západe. 

Najznámejšie pláže v Malibu sú Surfrider Beach, Zuma Beach, Malibu Beach, Topanga Beach, Point Dume Beach a Dan Blocker Beach.

Obyvateľstvo
------------

V Malibu žije 12 645 obyvateľov (r.2010).Hustota obyvateľstva je 250/km². Vybudovaných je 6 125 domov čo je priemerne 119 domov na km².
19,6 % obyvateľstva nedovŕšil vek 18 rokov, 7,9 % obyvateľstva má od 18 do 24 rokov , 26,4 % má od 25 
do 44, 32,0% obyvateľstva má od 45 do 64, a 14,0 % má 65 a viac rokov. Priemerný vek je 43 rokov.
Priemerný príjem pre domácnosť v meste je 102 031 USD a priemerný príjem pre rodinu 123 293 USD.
Muž zarobí priemerne 100 000+ USD pričom žena zarobí priemerne 46 919 USD. Okolo 3,2 % rodín a 7,6 % obyvateľstva majú priemerný alebo podpriemerný príjem
vrátane dôchodcov a ľudí pod 18 rokov. Celková priemerná mzda je však 74 336 USD.

Malibu v médiach
----------------

Pacific Coast Highway (PCH) v centre Malibu
Lokalita Malibu je použitá v nespočetných filmoch a televíznych programov. Malibu sa začalo častejšie zobrazovať v surfing filmoch v 60. rokoch. Neskôr prišli filmy, dokumenty, seriály ako *Planet of the Apes,The Rockford Files,Malibu's Most Wanted, Love American Style, Zoey 101* atď. V súčasnosti sa Malibu zobrazuje ako lokalita, v ktorej sa odohráva dej sitcomu Dva a pol chlapa v hlavnej úlohe s Charlie Sheenom.

Známe osobnosti
---------------

* Mel Gibson
* Emilio Estevez
* Tom Hanks
* Whoopi Goldbergová
* Robert Redford
* Charlie Sheen
* Barbra Streisandová
* Richard Gere

Iné projekty
------------

Commons
* Spolupracuj na Commons Commons ponúka multimediálne súbory na tému **Malibu (Kalifornia)**

Externé odkazy
--------------

* celebrity v Malibu
* Malibu official websites  Archivované 2010-09-07 na Wayback Machine
Súradnice: 3°13′J 40°07′V﻿ / ﻿3,217°J 40,117°V﻿ / -3.217; 40.117

**Malindi** je kenské prístavné mesto, centrum rovnomenného okresu. Leží na brehoch Indického oceánu v zátoke Malindi pri ústí rieky Galana, 120 km severne od Mombasy. V roku 1999 malo 80 721 obyvateľov.

Mesto žije predovšetkým z turistiky, obľúbené je najmä medzi Talianmi. V Starom meste sa zachovalo veľa pamiatkovo cenných domov, vrátane mešity a paláca na pobreží. Južne od mesta ležia zvyšky mesta Gedi.

Dejiny
------

Stĺp, ktorý dal postaviť Vasca da Gama
Už v 9. storočí existovala na mieste Malindi rybárska dedina. V 14. storočia už bolo dôležitým obchodným centrom východoafrického pobrežia, súperilo s Mombasou o dominantné postavenie v regióne.

Začiatkom 15. storočia ho navštívilo čínske loďstvo Čeng Chea. Vládca Malindi poslal do Číny vyslanca so žirafou. Roku 1498 sa zastavil v Malindi na ceste do Kalikatu Vasco da Gama a dal tu vztýčiť stĺp. 

V roku 1499 založili Portugalci v Malindi obchodnú stanicu, ktorá poskytovala útočisko a oddych pre lode plaviace sa z a do Indie. Mesto sa stalo pravidelnou zastávkou európskych lodí plávajúcich do Indie.

Referencie
----------

1. ↑   *Archivovaná kópia* [online]. [Cit. 2012-05-24]. Dostupné online. Archivované 2011-01-31 z originálu.

Zdroj
-----

* *Tento článok je čiastočný alebo úplný preklad článkov Malindi na českej Wikipédii a Malindi na anglickej Wikipédii.*
**Metropolis** je slovenská rocková skupina, ktorá vznikla v rokoch 2002 – 2003 v meste Sereď. Založili ju gitaristi Jimi Cimbala a Noro Pavlis. V tom čase Jimi Cimbala oslovil členov sprievodnej skupiny speváčky Dagmar Rostandt a tak vznikla skupina, ktorú v súčasnosti tvoria Rado Cimbala (spev), Jimi Cimbala (elektrická gitara), Peter Kocian (basová gitara) a Michal Chrenko (bicie). Názov skupiny vznikol podľa názvu rovnomenného čiernobieleho filmu z roku 1927.

Počas svojej existenicie vydala skupina tri štúdiové albumy a takisto niekoľko videoklipov. Okrem iného, je skupina držiteľom ceny Aurel v kategórii Hard'n' Heavy album. Medzi ich najznámejšie skladby patria „Ruka do ohňa" (2007) alebo „Človek mieni" (2016).

Diskografia
-----------

* *Radioactivity* (2005)
* *Voodoo* (2007)
* *Hazard* (2011)

Referencie
----------

1. ↑   *Metropolis - Informácie* [online]. Facebook.com/metropolis.sk, [cit. 2017-04-13]. Dostupné online.
2. ↑   *Metropolis - o kapele* [online]. Bandzone.cz, [cit. 2017-04-13]. Dostupné online.
3. ↑  Iveta Tóthová. *Skupina Metropolis* [online]. Seredonline.sk, [cit. 2017-04-13]. Dostupné online. Archivované 2017-04-14 z originálu.

Externé odkazy
--------------

* Oficiálna webstránka na Facebooku
*
Súradnice: 20°19′8″J 40°20′16″Z﻿ / ﻿20,31889°J 40,33778°Z﻿ / -20.31889; -40.33778

**Londrina** (portugalská výslovnosť: [lõˈdɾĩnɐ], Londýnčan) je obec a mesto v severnej časti štátu Paraná, nachádza sa 369 km od hlavného mesta Curitiba. Mesto bolo pôvodne založené britskými prisťahovalcami. Je to druhé najväčšie mesto štátu Paraná a tretie najväčšie v južnom regióne Brazílie.

Podľa sčítania ľudu z roku 2010 má mesto 506 645 obyvateľov a v metropolitnej oblasti žije 1 087 815. Je to regionálne centrum a ekonomika je zložená z obchodu, služieb a poľnohospodárstva. Je tu viacero univerzít. Sídli tu však jedna z najvýznamnejších univerzít krajiny, „Universidad Estadual de Londrina", známa svojou kvalitou vzdelávania.

Dejiny
------

Mesto bolo založené v roku 1934. Bolo pomenované po britských podnikateľoch, ktorí založili železničné stanice v regióne s cieľom uľahčiť dopravu kávových bôbov zo severnej časti štátu Paraná a južnej časti štátu Sao Paulo do prístavu Santos. V súčasnosti obyvatelia mesta sú väčšinou potomkovia prisťahovalcov z tohto obdobia.

Metropolitný región
-------------------

Počet obyvateľov metropolitného regiónu, vrátane 
(Cambé, Ibiporã, Jataizinho, Rolândia, Sertanópolis, Tamarana et Bela Vista do Paraíso) bol 764 258 podľa sčítania v roku 2010.

Ekonomika
---------

Poľnohospodárstvo ostáva jednou z najvýznamnejších ekonomických aktivít, hoci jeho význam v posledných rokoch poklesol. Poľnohospodárstvo je diverzifikované a popri káve je to spracovanie kukurice, pšenice, ryže, cukrovej trstiny, sóje, ovocia a arašidov, vďaka úrodným pôdam v severnej Paraná a západnej časti štátu Sao Paulo.

Mesto však známe obchodným sektorom a sektorom služieb. Obchod s nehnuteľnosťami je ďalším sektorom, ktorého význam už prekročil hranice štátu Paraná. Štátna univerzita v Londrine je jednou z najväčších v krajine. V meste je tiež niekoľko súkromných vysokých škôl.

Letisko
-------

Základ súčasného terminálu bol postavený v roku 1950 počas kávového boomu v regióne. V tom čase bolo tretím najfrekventovanejším v krajine, ale dnes patrí medzi 30 najvyťaženejších v Brazílii.

Letisko je ideálne pre regionálnu prevádzku, je menej než 5 km od centra mesta a ponúka dobrú infraštruktúru pre prevádzku stredne veľkých lietadiel Boeing 737 a Fokker 100. Dráha v Londrine zatiaľ nie je vybavená systémom ILS, pristáva sa pomocou VOR-DME.

Partnerské mestá
----------------

* Čína  Čen-ťiang, Čína
* Portugalsko  Guimarães, Portugalsko
* Nikaragua  León, Nikaragua
* Libanon  Mdoukha, Libanon
* Taliansko  Modena, Taliansko
* Japonsko  Nago, Japonsko
* Japonsko  Nishinomiya, Japonsko
* USA  Toledo, Ohio, USA

Referencie
----------

1. ↑  Censo 2010: população do Brasil é de 190.732.694 pessoas

Iné projekty
------------

Commons
* Spolupracuj na Commons Commons ponúka multimediálne súbory na tému **Londrina**

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku Londrina na anglickej Wikipédii.*
**Michael Krohn-Dehli** (\* 6. jún 1983, Kodaň, Dánsko) je dánsky futbalista, ktorý v súčasnosti hrá v pozícii záložníka za dánsky klub Brøndby IF.

Kariéra
-------

Krohn-Dehli začal hrať futbal v klube Rosenhøj BK v Dánsku, a neskôr hral za dánske kluby Hvidovre IF a Brøndby IF. Svoj debut ako záložník mal pre Ajax dňa 16. septembra 2006 v ligovom zápase Roda JC – Ajax (2–0). Krohn-Dehli hral za viacero dánskych klubov pred vstupom do Ajax Amsterdam z klube Brøndby IF. Krohn-Dehli vynikal ako mladý tímový hráč Ajaxu Amsterdam s trénerom Dannym Blindom. V roku 2004 mal však manažérom Ronaldom Koemanom dovolené opustiť Ajax, a vstúpil do klubu RKC Waalwijk bezplatným prechodom. Tam mal dňa 15. augusta 2004 svoj profesionálny debut v bezgólovej remíze proti FC Groningen. O dva roky neskôr znovu podpísal zmluvu s Ajax Amsterdam na voľný prechod od roku 2009. Svoj debut pre Dánske národné futbalové mužstvo v Euro 2008 kvalifikačnom zápase proti Lichtenštajnsku dňa 11. októbra 2006. Po zimnej prestávke s tromi zápasmi za Ajax bol poslaný dňa 31. januára 2007 na hosťovanie do klubu Sparta Rotterdam na zvyšok sezóny. O päť dní neskôr hral svoj prvý z dvanástich zápasov za Spartu, proti Roda JC. Po jeho období v Sparte a letnej prestávke sa vrátil do Ajaxu na sezónu 2007/2008.

Dňa 29. augusta oznámil Ajax Amsterdam, že by chcel urobiť prevod Krohn-Dehliho do dánskeho klubu Brøndby IF. Svoj debut mal o dva dni neskôr pri zápase proti FC Kodaň.

Štatistiky
----------

| Sezóna | Klub | Súťaž | Vystúpenia | Góly |
| --- | --- | --- | --- | --- |
| 2004/05 | RKC Waalwijk | Holandsko  Eredivisie | 31 | 2 |
| 2005/06 | RKC Waalwijk | Holandsko  Eredivisie | 17 | 0 |
| 2006/07 | Ajax | Holandsko  Eredivisie | 3 | 0 |
| 2006/07 | Sparta Rotterdam | Holandsko  Eredivisie | 12 | 1 |
| 2007/08 | Ajax | Holandsko  Eredivisie | 1 | 0 |
| 2008/09 | Brøndby IF | Dánsko  SAS Liga | 28 | 5 |
|
| Celkovo | 96 | 9 |
|

Referencie
----------

1. ↑   *AFC Ajax* [online]. [Cit. 2008-08-29]. Dostupné online. (po flámsky)

Externé odkazy
--------------

* Brøndby IF profil
* Profil v Dánskom národnom mužstve
**Michal Bubnič** (maď. *Bubnics Mihály*) (\* 22. máj 1877, Borinka – † 22. február 1945, Rožňava) bol rímskokatolícky biskup, diecézny biskup Rožňavskej diecézy.

Životopis
---------

Narodil sa do rodiny Jána Bubniča a Jozefíny, rod. Magyer. Po ukončení základnej školy v Borinke a Šamoríne absolvoval gymnaziálne štúdia v Bratislave a Ostrihome, kde 14. júna 1896 zmaturoval. Po bohosloveckom štúdiu v Ostrihome bol 22. júna 1900 vysvätený za kňaza. 

Jeho prvé krátkodobé pôsobiská sú Svätý Jur a Piešťany. Od roku 1908 sa stal farárom v Maduniciach. V roku 1923 je menovaný za správcu farnosti v Topoľčanoch. 30. októbra 1925 ho pápež Pius XI. vymenoval za titulárneho biskupa sciliumského a apoštolského administrátora rožňavskej diecézy. Biskupskú vysviacku prijal v Dóme sv. Martina v Bratislave z rúk banskobystrického biskupa Mariána Blahu. Po viedenskej arbitráži, keď sa Rožňava stala súčasťou Maďarska, zostal v Rožňave. Pápežskou bullou *Diocesium Fines* z 9. júla 1939 bola Rožňavská diecéza (presnejšie tá časť, ktorá patrila Maďarsku) opätovne začlenená ako sufragánna diecéza k Jágerskej arcidiecéze. Následne bol Michal Bubnič menovaný a 1. októbra 1939 intronizovaný za rožňavského diecézneho biskupa. V rámci horthyovského Maďarska sa snažil o reorganizovanie a podporu duchovného života Slovákov.

Zomrel 22. februára 1945 v rožňavskej nemocnici. Urbančok (2011) uvádza, že zomrel na následky mučenia počas prepadu biskupskej rezidencie partizánmi 9. januára 1945.

Referencie
----------

1. ↑  Záznam o narodení a krste v matrike farnosti Stupava
2. ↑  CHENEY, David M. *www.catholic-hierarchy.org*. REV. 2012-09-08, [cit. 2013-01-21]. Stránka Bishop Michal Bubnic †. (angl.)
3. ↑  Záznam o narodení a krste v matrike ku konsekrácii uvádza poznámku *Episcopus consecratus Posonii 1925-XII-8 Rosnaviae ap adm. factus*.
4. ↑   *Magyar Katolikus Lexikon* [online]. [Cit. 2013-01-21]. Heslo vatikáni–magyar diplomáciai kapcsolatok. Dostupné online. (maď.)

Externé odkazy
--------------

* Michal Bubnič (\*22. 5. 1877 – †22. 2. 1945) Archivované 2015-03-23 na Wayback Machine životopis na webovej stránke rožňavskej diecézy www.burv.sk

Zdroj
-----

* URBANČOK, Ľubomír. *Kto je ako Boh? Zo života rožňavského biskupa Michala Bubniča* [online]. 23. február 2011, [cit. 2013-01-21]. Dostupné online.
* *Magyar Katolikus Lexikon* [online]. [Cit. 2013-01-23]. Heslo Bubnics Mihály. Dostupné online. (maď.)
Glyceraldehyd-3-fosfát

Dihydroxyacetónfosfát

Príklad bežných triózafosfátov

**Triózafosfáty** sú organické zlúčeniny, v ktorých je naviazaný zvyšok kyseliny fosforečnej na triózu (trojuhlíkový monosacharid). Predstavujú deprotonované kyseliny triózafosforečné, takže môžu existovať v podobe solí, esterov alebo aniónov.

Vlastnosti
----------

Rôzne triózafosfáty sa vyskytujú v glykolýze a glukoneogenéze u všetkých organizmov a u niektorých organizmov i v alkoholovej fermentácii. Triózafosfáty sa účastnia aj fotosyntézy a sú produktom reakcií tmavej fázy prebiehajúcich v chloroplastoch.

Typickými príkladmi triózafosfátov sú glyceraldehyd-3-fosfát (G3P alebo GAP) a dihydroxyacetónfosfát (DHAP). G3P a DHAP sa môžu na seba voľne premieňať v živých organizmoch pôsobením triózafosfátizomerázy.

Referencie
----------

1. ↑  Šablóna:Internetquelle
2. ↑  J. T. Yang, A. L. Preiser, Z. Li, S. E. Weise, T. D. Sharkey: *Triose phosphate use limitation of photosynthesis: short-term and long-term effects.* In: *Planta.* Band 243, Nummer 3, März 2016, S. 687–698, Šablóna:DOI, PMID 26620947.
3. ↑  A. S. Raghavendra: *Photosynthesis.* Cambridge University Press, 2000, ISBN 978-0-521-78444-3, S. 114.
4. ↑   *ExplorEnz: EC 5.3.1.1* [online]. www.enzyme-database.org, [cit. 2023-10-07]. Dostupné online.

Zdroj
-----

*Tento článok je čiastočný alebo úplný preklad článku Triosephosphate na nemeckej Wikipédii.*
**Mihailo Petrović Alas** (\* 24. apríl 1868, Belehrad – † 8. jún 1943, Belehrad) bol srbský matematik a vynálezca, profesor na univerzite v Belehrade a akademik Srbskej kráľovskej akadémie. Bol študentom významného francúzskeho matematika Henriho Poincaréa.

Život
-----

Mihailo Petrović sa narodil 24. apríla 1868 v Belehrade ako prvorodený syn Nikodima Petrovića, profesora teológie a Milice Petrovićovej, za slobodna Lazarevićovej.

V roku 1885 ukončil štúdium na belehradskom gymnáziu, následne študoval na prírodovedno-matematickej sekcii filozofickej fakulty univerzity v Belehrade. Po ukončení štúdia na Belehradskej univerzite odišiel v roku 1889 do Paríža, kde sa ďalej vzdelával, v roku 1891 obdržal diplom z univerzity Sorbonne v oblasti matematických vied. Tam tiež roku 1894 obhájil svoju dizertačnú prácu v oblasti diferenciálnych rovníc a získal tak titul PhD. Následne sa vrátil do Belehradu, v tomto období bol Petrović jedným z najuznávanejších odborníkov na diferenciálne rovnice na svete.

Petrović sa počas svojho života veľmi zaujímal o rybolov, odtiaľ pochádza aj jeho prezývka Alas (riečny rybár). V roku 1882 sa stal rybárskym učňom, roku 1895 zložil skúšky a stal sa rybárskym majstrom. Taktiež sa zaujímal aj o hru na husle, v roku 1896 založil hudobnú skupinu Suz. Bol tiež vášnivým cestovateľom, navštívil ako Severný pól, tak aj Južný pól. Zážitky zo svojich ciest tiež publikoval.

Keď v roku 1927 zomrel Jovan Cvijić, prezident Srbskej akadémie vied, členovia akadémie navrhli Petrovića za nového prezidenta, tento návrh však nebol akceptovaný. Dôvodom pravdepodobne bolo, že Petrović bol blízkym priateľom princa Đorđeho Karađorđevića, ktorý bol bratom srbského kráľa zatknutého v roku 1925. Petrović bol aj v roku 1931 členmi akadémie jednohlasne zvolený za jej prezidenta, avšak aj tento raz nebolo odporúčanie akademikov prijaté.

Práca
-----

Petrović sa považuje za jedného z najdôležitejších srbských matematikov v histórii. Za svoj život uverejnil veľké množstvo vedeckých prác, vynálezov, či kníh. Okrem srbskej akadémie bol členom aj viacerých zahraničných akadémií vied (napr. v Prahe, Bukurešti, Varšave, či Krakove). Je tiež nositeľom množstva rôznych ocenení a pôct.

Petrović bol vedúcim všetkých doktorských dizertácií na Belehradskej univerzite od roku 1912 do 2. svetovej vojny. V súčasnosti je po ňom pomenované jedno z belehradských gymnázií (IX-te gymnázium).

Iné projekty
------------

Commons
* Spolupracuj na Commons Commons ponúka multimediálne súbory na tému **Mihailo Petrović**

Externé odkazy
--------------

* Profil na Myspace.com (v angličtine)
* Mihailo Petrović - Alas (v srbštine)

Autoritné údaje: * BnF: 10111023f
* GND: 119219069
* ISNI: 0000 0001 1585 9940
* LCCN: n84803858
* NK ČR: js2008439275
* VIAF: 2546680
* WorldCat: lccn-n84803858
Značka upozorňujúca na nebezpečenstvo stretu s losom v americkom národnom parku Gros Morne
Scéma losieho testu
**Losí test** je test zistenia správania vozidla pri prudkom vyhýbacom manévri pred nečakanou prekážkou.

Dejiny
------

Vo Švédsku sa tento test používa už celé desaťročia. Najčastejšou prekážkou tu býva los mokraďový. Kolízia s týmto párnokopytníkom má pre posádku automobilu vo väčšine prípadov tragické následky.

Názov testu je tak odvodený práve od losa európskeho. V USA je losí test nazývaný *elk test* (sl. wapiti test) podľa jeleňa wapiti.

Držiteľom rekordu v kategórií osobných automobilov je Citroën Xantia Activa V6  s rýchlosťou 85 km/h.

Aj dnes sa stane, že losím testom niektoré automobily neprejdú, napr. Citroën Nemo, Renault Kangoo, Toyota Hilux a ďalšie. Zaujímavosťou môže byť, že Trabant, ktorý je oveľa starší a často tiež zosmiešňovaný automobil, týmto testom prešiel.

Metodika merania
----------------

Skúška sa vykonáva na suchej vozovke. Dopravné kužeľe sú postavené podľa obrázku a nahradzujú prekážku. Vozidlo sa vyhýba prekážke plne zaťažené. Vozidlo sa rozbehne proti kuželom, prudko sa im vyhne a vracia sa do svojho pruhu. Skúška sa opakuje vo vyššej rýchlosti. Rýchlosť sa zvyšuje dovtedy, pokým automobil nezhodí krajné kužeľe. To sa obvykle stane pri rýchlosti 80 až 100 km/h.

Referencie
----------

1. ↑  *Resultat i Teknikens Världs älgtest*  Teknikens Världs Rebríček losích testov  (po švédsky)
2. ↑  *Citroën Nemo se bez ESP převrátil v losím testu na střechu* [online]. auto.iDNES.cz.. Dostupné online. (po česky)
3. ↑  *Renault Kangoo málem skončil při losím testu v kotrmelcích* [online]. auto.iDNES.cz.. Dostupné online. (po česky)
4. ↑  *Toyota Hilux fails the Moose test* [online]. YouTube.. Dostupné online. (po anglicky)
5. ↑  *Petite feat* [online]. Drive - it's non-stop cars.. Dostupné online. Archivované 2005-07-19 na Wayback Machine (po anglicky)

Pozri aj
--------

* Deformačná zóna

Externé odkazy
--------------

* Kamióny zvládnou losí test
* Losí test je švédsky vynález, preslávili ho však Nemci

Zdroj
-----

* *Tento článok je čiastočný alebo úplný preklad článku Losí test na českej Wikipédii.*
Pozícia po čierneho chybe 3. ... fxe4?

 Pozícia po 3. ... De7 4. Jc3 Jf6 5. Se2 d6 vo variante po 3. exf5

**Lotyšský gambit** je otvorená hra, ktorá vzniká ťahmi 

* 1. e4 e5
* 2. Jf3 f5?!

Jeho ECO kód je C40. Čierny ponúka pešiaka s cieľom získať protihru na kráľovskom krídle. V súčasnosti sa toto otvorenie nepovažuje za korektné, pretože čierny oslabuje svoju pešiakovú štruktúru pred kráľom. Jedná sa o akúsi snahu o prevrátený Kráľovský gambit v obrane. Toto otvorenie sa na profesionálnej úrovni pre svoju riskantnú povahu nepoužíva. Veľmajster Paul Keres sa vyjadril, že "sa hra veľmi neľahko". Šachová teória toto otvorenie zavrhuje ako nedostatočné pre čierneho, gambit sa však teší obľube na nižšej úrovni a je možné ho po dôkladnej teoretickej príprave použiť s cieľom prekvapiť súpera.

Hlavný variant
--------------

Biely najlepšie urobí ak vezme pešiaka na poli e5, teda: *3. Jxe5 Jf6 4. exf5 5. Jxc6 dxc6 6. Sd3 Sc5* s miernou výhodou pre bieleho.
Čierny môže v treťom ťahu skúsiť aj priame: *3. ... Df6 4. d4 d6 5. Jc4 fxe4 6. Jc3 Sf5 7. d5 De7 8. De2 Ja6 9. Jd2* s výhodou pre bieleho.
Čierny však po bieleho braní jazdcom ťahom 3. Jxe5 nesmie pokračovať: *3. ... fxe4? 4. Dh5+! g6 5. Jxg6! hxg6 6. Dxh8* a čierny prišiel o kvalitu. Čierny má teda na výber dve vhodné možnosti po *3. Jxe5* a to pohyb jazdcom alebo dámou na pole f6.

Variant po 3. exf5
------------------

Ak biely nechce pokračovať v hlavnom variante, môže skúsiť pokračovanie *3. exf5* ktoré sa považuje za slabšie a čierny má väčšiu šancu získať dobrú protihru. Hra obyčajne pokračuje ťahmi: *3. ... De7 4. Jc3 Jf6 5. Sc4?! c6 6. De2 e4! (aktívny postup) 7. Jh4 b5! 8. Sb3 d5 9. d4 b4 10. Jb1* a bieleho jazdec sa musel vrátiť na základnú radu. Biely ma síce o pešiaka viac, no čierny ma oveľa lepšie postavenie, pričom celková pozícia je približne vyrovnaná. Biely urobí lepšie, ak v 5. ťahu hrá: *5. Se2 d6 6. d4 Sxf5 7. 0-0 Jbd7* s mierne lepšou pozíciou pre bieleho s tým, že v ďalšom ťahu môže skúsiť postup *8. Jh4*.

Referencie
----------

1. ↑   *Lotyšský gambit* [online]. sach.7x.cz, [cit. 2016-12-26]. Dostupné online. [nefunkčný odkaz]
2. ↑   *Lotyšský gambit* [online]. sachista.sk, [cit. 2016-12-26]. Dostupné online.
3. ↑   *Lotyšský gambit* [online]. , [cit. 2016-12-26]. Dostupné online. Archivované 2021-01-15 z originálu. (český)

Pozri aj
--------

* Otvorená hra
* Španielska hra
* Gunderamova obrana


|  |  |
| --- | --- |
| Portal | Šachový portál |
**Marc Trauner** lepšie známy pod jeho niekoľkými pseudonymami ako **Marc Acardipane**, **Mescalinum United**, **The Mover**, **Pilldriver**, **Marshall Masters** a **Resident E** je frankfurtský DJ a producent.

História
--------

Trauner bol spoluzakladateľ vydavateľstva Planet Core Productions a pod pseudonymom Mescalinum United vydal skladbu „We Have Arrived" v roku 1990. Skladba „We Have Arrived" bola zremixovaná producentom Aphex Twin, a dve verzie skladby sa objavili na albume Aphex Twin *Classics*.

Trauner skóroval v hitparáde Top 20 Hits vo Veľkej Británii v spolupráci so skupinou Scooter v roku 2003, so singlom „Maria (I Like It Loud)",ktorý je coververziou jeho singlu z roku 1998 s názvom „I Like It Loud".

V roku 2006 vydal svoj Best Of Album - Best Of Marc Acardipane (1989-1998). Bol zložený z dvoch častí.

„We Have Arrived"
-----------------

„We Have Arrived" je gabberová skladba Marca Traunera pod pseudonymom Mescalinum United. Bola prvýkrát vydaná vydavateľstvom Planet Core Productions v roku 1990 z Reflections of 2017 EP. Skladba je často považovaná za prvú gabber/hardcore skladbu.

### Remixy

* The Advent remix (5:35)
* Aphex Twin QQT remix (4:24)
* Aphex Twin TTQ remix (5:03)
* Darrien Kelly's 98 retake (4:18)
* DJ Promo remix (6:19)
* Lory D remix (4:24)
* Manu le Malin remix (4:40)
* Miro remix (5:05)
* Rude Awakening remix (4:10)
* The Horrorist remix (4:06)
* The Mover remix

Referencie
----------

1. ↑  Discogs
2. ↑  Polyhex
3. ↑  discogs.com
4. ↑  planet-core.com
5. ↑  dadadanceshow.com

Externé odkazy
--------------

* Marc Trauner's official homepage
* Information on discogs.org
* Article od hudobného žurnalistu Simona Reynoldsa, originálne publikované v magazíne The Wire, júl 1998.

Autoritné údaje: * BnF: 15111746q
* GND: 135313503
* ISNI: 0000 0001 3003 0778
* VIAF: 59382501
Mikroarchitektúra procesora i80286
**Mikroarchitektúra** je pojem z odboru počítačov a informačných technológií. Predstavuje spôsob, akým je v procesore implementovaná daná inštrukčná sada. Pre jednu inštrukčnú sadu môže existovať viac mikroarchitektúr, ktoré ju implementujú. Mikroarchitektúrami aj návrhom inštrukčných sád sa zaoberá odbor *architektúra počítačov*.

Mikroarchitektúra je obvykle reprezentovaná (viac či menej detailnými) diagramami, ktoré obsahujú jednotlivé (logické i fyzické) časti procesora; tie sú potom spojené väzbami, vzťahmi, signálmi alebo inými spôsobmi komunikácie medzi nimi (u týchto spojníc sa potom väčšinou rozlišuje medzi cestou dát a spôsobom, ktorým sú spracovávané a riadené).

Medzi základné veci, ktoré mikroarchitektúra procesora definuje a rieši, patrí model vykonávania programu (exekučný model), registre, adresovanie pamäte, softvérové a hardvérové prerušenia, dátové formáty a ďalšie.

Externé odkazy
--------------

* PC Processor Microarchitecture
* Computer Architecture: A Minimalist Perspective - book webpage

Zdroj
-----

*Tento článok je čiastočný alebo úplný preklad článku Mikroarchitektura na českej Wikipédii.*
**Mikroevolúcia** je variácia existujúcich biologických orgánov a štruktúr v rámci vymedzených hraníc zložitosti, resp. kategória evolúcie zahrňujúca zmeny malého rozsahu. Je komplementárnym termínom k makroevolúcii. Vo všeobecnosti sa má za to, že tento termín po prvýkrát použil sovietsky biológ a genetik Jurij Filipčenko (po rus. Юрий А. Филипченко) v r.1927: *"Moderná genetika nepochybne reprezentuje závoj evolúcie jordánskych a Linnéovských biotypov (mikroevolúciu) na rozdiel od vyšších systematických skupín (makroevolúcia), ktoré boli po dlhý čas stále v centre pozornosti. To slúži na podčiarknutie vyššie uvedených úvah o absencii akéhokoľvek vnútorného prepojenia medzi genetikou a evolučnou doktrínou, ktorá sa predovšetkým zaoberá makroevolúciou."* 
V opozícii k tomuto názoru stál Dobzhansky, podľa ktorého makro- a mikroevolúcia sú navzájom neoddeliteľné: *"Zdá sa že skúsenosť nám ukazuje, že neexistuje spôsob akým by bolo možné rozumieť mechanizmom makroevolučných zmien. Ich pozorovanie si vyžadujú časové obdobia v geologickom rozsahu nad rámec možností jednotlivca limitovaného dĺžkou ľudského života, ktorého chápanie je tak limitované len na mechanizmy mikroevolúcie."*

Prívrženci gradualistickej teórie evolúcie zastávajú názor, že mikroevolúcia v dostatočne dlhom časovom priebehu nakoniec vedie k makroevolučným zmenám.

Referencie
----------

1. 1 2  John C. Lennox. *God's undertaker -has science buried God?*. Oxford, Anglicko : A Lion Hudson plc, 2009. Dostupné online. ISBN 978-0-7459-5371-7. Kapitola 6. The nature and scope of evolution, s. 101, 108 – 109. (po anglicky)
2. ↑  HENDRY, A.P.; KINNISON, M.T.. *An introduction to microevolution: rate, pattern, process. (Úvod do mikroevolúcie: tempo, vzorka, proces.)* [online]. 1. vyd. London: Springer, Genetica, 2001, [cit. 2012-09-17]. (112-113.) S. 1-8. Dostupné online. DOI:10.1023/A:1013368628607 (po anglicky)
3. ↑  Theodosius Dobzhansky. *Genetics and the Origin of Species*. New York : Columbia University Press, 1937. Dostupné online. ISBN 0-231-05475-0. S. 12. (po anglicky)
Príklad frekvencie EEG alpha
Príklad frekvencie EEG theta
Dopravná nehoda je možný dôsledok mikrospánku
**Mikrospánok** je krátka epizóda spánku, ktorá môže trvať od niekoľko desatín sekúnd až po 30 sekúnd. Počas tohto časového intervalu človek nevníma žiadne vonkajšie podnety ako sú zvuky alebo vizuálne vnemy.

Hlavné príčiny mikrospánku sú nespavosť a obštrukčné spánkové apnoe (OSA), ktoré sa prejavuje chrápaním a zastaveniami dychu počas spánku. Mikrospánku často predchádza znížená pozornosť, ospalosť a únava.

Rizikové skupiny
----------------

Mikrospánok sa najviac dotýka ľudí, ktorí sú spánkovo deprimovaní alebo vykonávajú monotónnu prácu. Ide napríklad o šoférov, pilotov, pacientov trpiacich narkolepsiou, ľudí pracujúcich na zmeny.

Podľa lekárov patria medzi najviac ohrozené skupiny muži do 26 rokov, a to z dôvodu častého nedostatku spánku.

Sklony k mikrospánku u ospalých šoférov potvrdzuje aj pokus Toryho Bellaci a Kary Byronovej, ktorí testovali pozornosť po prebdenej noci voči opitým šoférom. Počas testov dokázali, že ospalosť je pri šoférovaní nebezpečnejšia ako opilosť.

Referencie
----------

1. ↑  International Classification of Sleep Disorders Diagnostic and Coding Manual, (na strane č. 343)
2. ↑  Mikrospánok: záludný zabijak, pred ktorým sa môžete brániť, OnaDnes.cz (po česky)

* *Tento článok je čiastočný alebo úplný preklad článku Mikrospánek na českej Wikipédii.*
Mikuláš Petrašovský a Natália Petrašovská spievajú počas koncertu.
**Mikuláš Petrašovský** (\* 14. jún 1952, Medzilaborce) a **Natália Padová rod. Petrašovská** (\* 18. júl 1981, Humenné) (otec a dcéra) je rusínske spevácke duo, ktoré sa venuje interpretácii rusínskych ľudových piesní, ako aj vlastných piesní stredného prúdu v rôznych jazykoch. 

Ich repertoár obsahuje aj piesne v slovenčine, estrádne piesne a piesne s tématikou rodného kraja. Ich tvorba je úzko spätá s mestom Humenné, ako i s celým hornozemplínskym regiónom, predovšetkým s mestom Medzilaborce, odkiaľ Mikuláš Petrašovský pochádza. Do repertoáru dua patrí aj nepísaná hymna mesta Humenné - pieseň "Humenné moje"   .

Mikuláš Petrašovský spieva so svojou dcérou Natáliou už od jej skorého detstva. Obaja účinkovali aj ako sólisti a takisto v rôznych zoskupeniach s mnohými interpretmi z regiónu severovýchodného Slovenska. Napr. Mikuláš Petrašovský bol dlhoročným členom Humenského speváckeho tria v zložení Mikuláš Horňák-Ivan Mihalič-Mikuláš Petrašovský (neskôr aj Michal Sijka, ktorý v triu nahradil Mikuláša Horňáka); vystupoval v projekte vedúcich rusínskych spevákov Slovenska *A čija to chyža* s Ankou Servickou, Monikou Kandráčovou, Ankou Poráčovou, Máriou Mačoškovou, Máriou Čokynovou a cimbalovou hudbou Ondreja Kandráča.

Najvýznamnejšie úspechy
-----------------------

V roku 1996 sa Mikuláš a Natália Petrašovskí stali laureátmi Festivalu ukrajinskej piesne, ktorý sa uskutočnil v Humennom. V roku 2001 absolvovali spolu s ďalšími interpretmi ľudových piesní zo Zemplína turné po Spojených štátoch. 
V roku 2005 sa stali laureátmi súťažnej prehliadky "Spevy môjho rodu".

V roku 1989 sa Mikuláš Petrašovský stal ešte v rámci Humenského speváckeho tria (spolu s Ivanom Mihaličom a Mikulášom Horňákom) laureátom 17. ročníka ústrednej celoslovenskej prehliadky ľudových piesní Makovická struna. O niekoľko rokov sa laureátom Makovickej struny stal spolu s dcérou Natáliou.

Ako sólový spevák sa v roku 1993 Mikuláš Petrašovský stal laureátom súťažnej prehliadky ľudových spevákov pod názvom "Zemplin špiva i hutori" v Humennom.

Diskografia
-----------

* 1995: *Paribčiňa moje*
* 2000: *Tak malo*
* 2002: *Za kamjanym mostom*
* 2016: *Čas letyť*
* 2016: *Vyznanie*

Spoločné projekty :

* 1987: *Ej, popid Makovicju* - OPUS Czechoslovakia
* 2004: *A čija to chyža* - Vydavateľstvo Slovenský rozhlas

Referencie
----------

1. ↑  Humenská hymna prežila desaťročie Korzár 27.9.2011
2. ↑  Oficiálna stránka mesta Humenné
3. ↑  Spravodajstvo z mesta Humenné "Humenčan online" [nefunkčný odkaz]
4. ↑   *Z Festivalu ukrajinskej piesne v Humennom, TASR 3.2.1996* [online]. [Cit. 2006-12-13]. Dostupné online. Archivované 2011-07-18 z originálu.
5. ↑  Ľudoví speváci z východu odlietajú za more, Korzár 21.8.2001

Ref:

Externé odkazy
--------------

* Oficiálna stránka speváckeho dua
* Dnes viem, že musím spievať, aj keď plačem - casopisimidz.sk
* Humenské trio čaruje - www.korzar.sme.sk
* Výťažok z koncertu na pomoc zdravotníctvu - www.korzar.sme.sk
* U Petrašovských budú znieť naše koledy - www.korzar.sme.sk
* Piesne dua Petrašovských na Youtube
**Milan Kraus** (\* 20. august 1924, Tisovec – † 8. august 2006, Považská Bystrica) bol slovenský básnik, esejista a prekladateľ.

Pseudonym: Milan Rudolf (Rudo) Kraus

Životopis
---------

Hrob na Národnom cintoríne v Martine
V roku 1935 – 1943 študoval na gymnáziách v Banskej Bystrici, Rimavskej Sobote a Tisovci, v rokoch 1943 – 1947 na Evanjelickej bohosloveckej fakulte v Bratislave. Pôsobil ako kaplán, administrátor, v rokoch 1950 – 1952 asistent na Evanjelickej bohosloveckej fakulte, v 1952 – 1974 redaktor a v 1974 – 1985 zástupca šéfredaktora vydavateľstva Slovenský spisovateľ v Bratislave.

Prvé verše pod dojmom vojnových udalostí publikoval od roku 1939 v novinách a časopisecky, jeho knižný básnický debut mal protivojnové zameranie. Svoju ďalšiu básnickú tvorbu rozšíril o intímnejšiu oblasť ľúbostnej, občianskej a prírodnej lyriky. Problematikou postavenia poézie a básnika v spoločnosti sa zaoberal v knihe esejí *Zábery* (1980). Ako vydavateľský redaktor a editor zostavil výbery, antológie a edície pôvodnej i prekladovej poézie. Ako prekladateľ pripravil výbery z diela chorvátskeho básnika D. Tadijanovića, švédskej poetky E. Södergranovej a rumunského básnika M. Soresca, zo srbochorvátčiny preložil viacero rozhlasových hier.
Milan Kraus je i názov dokumentárneho filmu, ktorý v roku 1995 vyrobila STV Bratislava v rámci cyklu Portréty (scenár Jana Kassovicová, réžia Fedor Bartko).

Dielo
-----

* *Stromoradie ticha*, 1944
* *Vďaka a láska*, 1952
* *Lístok za listom*, 1955
* *Načatá pečať*, 1969
* *Priateľstvo s chvíľou*, 1974
* *Spevokol*, 1988
* *Vychádzky do pološera*, 1992
* *Trpezlivosť kvetov*, 1997
* *Ťažkosplavné more*, 1998

Literatúra
----------

* *Slovník slovenských spisovateľov 20. storočia*

Referencie
----------

1. ↑   *Kraus, Milan (1924)* [online]. Bratislava: Literárne informačné centrum, [cit. 2011-08-03]. Dostupné online.
2. ↑  TASR. *Zomrel básnik Milan Kraus* [online]. Bratislava: Petit Press, 2006-08-09, [cit. 2020-08-20]. Dostupné online.

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * abART: 132907
* BnF: 12023788r
* ISNI: 0000 0001 0862 5222
* LCCN: n80108999
* NK ČR: jn20000603542
* SNK: 148067
* VIAF: 2483551
* WorldCat: lccn-n80108999
**Mimoriadny a splnomocnený veľvyslanec** (angl. Ambassador Extraordinary and Plenipotentiary), skrátene **veľvyslanec**, je najvyššia diplomatická hodnosť a hlava veľvyslanectva. Sídlom veľvyslanca je veľvyslanectvo. Je členom diplomatického zboru.

Pôvodne sa styky na tejto úrovni pestovali iba medzi veľmocami, no počas 20. storočia sa veľvyslanectvá stali bežnou formou diplomatického zastúpenia. Titul veľvyslanca používajú niekedy aj vysokí úradníci rôznych medzinárodných organizácií, ako napr. OSN.

Veľvyslanci, ktorých si vymieňajú krajiny britského Spoločenstva národov, sa spravidla nazývajú vysokí komisári (high commissioner), čo vyplýva zo skutočnosti, že zastupujú krajiny, ktoré majú (alebo mali) spoločnú hlavu štátu – britského panovníka. Veľvyslanci Svätej stolice (pozor, nie Vatikánu: Svätá stolica prostredníctvom svojich diplomatických služieb zastupuje aj záujmy štátu Vatikán) zas používajú titul nuncius a v mnohých krajinách sú automaticky doyenom diplomatického zboru (jeho služobne najstarším členom). V ďalších krajinách sa doyenom stáva spravidla veľvyslanec s najdlhšou dobou pobytu v danej krajine.

Tak ako iní vysokí diplomatickí zástupcovia, požívajú aj veľvyslanci (a veľvyslanectvá) výsady diplomatickej imunity a exteritorality. Najmä v nedemokratických krajinách to v minulosti viedlo ku konfliktom. Ako príklad je na tomto mieste možné uviesť občanov NDR, ktorí v roku 1989 našli útočisko na veľvyslanectvách SRN vo východnej Európe (v Prahe, Varšave a Budapešti), či v roku 2003, keď občania Severnej Kórey, ktorí hľadali ochranu na rôznych veľvyslanectvách v Pekingu atď.

Veľvyslanec v cudzej krajine reprezentuje hlavu svojho štátu – nie jeho vládu. Od hlavy štátu tiež dostáva tzv. "poverovacie listiny", t. j. dokument pre hlavu prijímajúceho štátu, v ktorom ho hlava vysielajúceho štátu žiada o prijatie veľvyslanca ako svojho zástupcu na jej území. Ešte pred odchodom je potrebné pre veľvyslanca od prijímajúcej krajiny vyžiadať tzv. "agrément", čo je súhlas prijímajúcej krajiny s osobou veľvyslanca. Po príchode do cieľovej krajiny potom veľvyslanec na základe agrémentu požiada o odovzdanie poverovacích listín hlave prijímajúceho štátu (čo niekedy trvá niekoľko týždňov) a až po absolvovaní ceremónie odovzdania poverovacích listín sa stáva oficiálne veľvyslancom vysielajúcej krajiny v prijímajúcej krajine.

Jeden veľvyslanec môže byť akreditovaný aj vo viacerých štátoch. V praxi vtedy zvyčajne sídli v najdôležitejšom z týchto štátov (napríklad slovenský veľvyslanec na Kube má zároveň na starosti aj všetky ostatné štáty Karibiku). Môže tiež nastať situácia, že veľvyslanec je poverený stykmi s niektorým štátom, v ktorom nie je oficiálne akreditovaný (napríklad ešte nestihol odovzdať poverovacie listiny a pod.) V takomto prípade veľvyslanec vyvíja svoju činnosť v danom štáte neoficiálne a nepožíva tam status ani výsady veľvyslanca.

Pozri aj
--------

* Diplomat
* Konzul

Zdroje
------

*
Olympijské zlatoOlympijské zlato

**Marge Kõrkjasová** (estón. Marge Kõrkjas; \* 8. máj 1974) je estónska plavkyňa. Zúčastnila sa Letných paralympijských hier 1992 v Barcelone, Letných paralympijských hier 1996 v Atlante, Letných paralympijských hier 2000 v Sydney a Letných paralympijských hier 2004 v Aténach. Celkovo získala 7 medailí: 2 zlaté, 4 strieborné a 1 bronzovú.

Športová činnosť
----------------

Na svetovom šampionáte v plávaní v argentínskom meste Mar del Plata v roku 2002 získala dve strieborné medaily: 50 a 100 voľným štýlom (S12).

### Paralympijské hry

Na Letných paralympijských hrách 1992 v Barcelone získala striebro na 50 metrov voľným štýlom (B2) a bronz na 100 metrov voľným štýlom (B2). Na Letných paralympijských hrách 1996 v Atlante získala zlato na 50 metrov voľným štýlom (B2) a zlato na 100 metrov voľným štýlom (B2) a striebro na 100 metrov znakom (B2). Na Letných paralympijských hrách 2000 v Sydney získala striebro na 50 voľným štýlom (S12) a na Letných paralympijských hrách 2004 v Aténach získala opäť striebro v rovnakej disciplíne. Pred Letnými paralympijskými hrami 2016 v Riu mala 7 z 19 medajlí estónskeho paralympijského tímu na letných olympiádach.

Referencie
----------

1. ↑   *Marge Kõrkjas* [online]. paralympic.ee, [cit. 2023-03-25]. Dostupné online. Archivované 2023-03-25 z originálu.
2. 1 2 3 4   *Marge Korkjas* [online]. paralympic.org, [cit. 2023-03-25]. Dostupné online.
3. 1 2  news | ERR. *Estonia's six Paralympians in Rio* [online]. news.err.ee, 2016-09-18, [cit. 2023-03-25]. Dostupné online.

Externé odkazy
--------------

* Profil na stránke Medzinárodného paralympijského výboru
* Profil na stránke Archivované 2023-03-25 na Wayback Machine estónskeho paralympijského výboru
Súradnice: 54°29′10″S 07°48′42″Z﻿ / ﻿54,48611°S 7,81167°Z﻿ / 54.48611; -7.81167

**Lower Lough Erne** je jazero na západe tradičného grófstva Fermanagh v Severnom Írsku v Spojenom kráľovstve. Má rozlohu 105 km². Leží v nadmorskej výške 45 m a dosahuje hĺbku 69 metrov. Je to najhlbšie jazero na ostrove Írsko.

Ostrovy
-------

Na jazere leží veľa malých ostrovov a polostrovov, ktoré nesú pomenovanie ostrov, kvôli veľmi členitému pobrežiu. Najväčšie ostrovy sú Boa, Cleenishmeen, Crevinishaughy, Cruninish, Devenish Island, Ely, Horse, Inish Doney, Inish Fovar, Inish Lougher, Inish More, Inishmacsaint, Inishmakill, Lusty Beg, Lusty More, White.

Vodný režim
-----------

Cez jazero preteká rieka Erne, priteká z jazera Upper Lough Erne a odteká na západ, kde ústi do Donegalského zálivu Atlantického oceánu. Brehy sú vyvýšené, pokryté lesmi.

Využitie
--------

Na jazere je rozvinutá lodná doprava. Jazero je súčasťou vodnej cesty po rieke Erne. Oblasť je známa pre rekreačný rybolov. Na juhovýchodnom brehu leží mesto Enniskillen.

Pozri aj
--------

* Lough Erne
* Upper Lough Erne

Externé odkazy
--------------

* Mapa jazera a najbližšieho okolia
* Informácie o jazere pre rybárov s mapami (po anglicky)

Zdroj
-----

* *Tento článok je čiastočný alebo úplný preklad článku Lower Lough Erne na českej Wikipédii.*
Mgr. **Lucia Virostková**, M.A. PhD. rod. **Kubošová** (\* 1978, Trstená) je slovenská moderátorka a novinárka. V súčasnosti je odbornou asistentkou na Katedre žurnalistky Filozofickej fakulty Univerzity Komenského v Bratislave.

Životopis
---------

V rokoch 1993 – 1997 navštevovala Gymnázium Martina Hattalu v Trstenej. V roku 2002 absolvovala magisterské štúdium žurnalistiky-anglického jazyka na Filozofickej fakulte Univerzity Komenského v Bratislave. Popri štúdiu stážovala v redakcii zahraničného spravodajstva Slovenskej televízie a tlačovom oddelení štipendíjneho programu National Democratic Institute Národnej rady SR.

Od roku 2001 do roku 2003 bola redaktorkou a moderátorkou spravodajstva Rádia Twist.

V rokoch 2003 – 2004 študovala na európske štúdiá na Sussexskej univerzite, kde získala titul M.A. Počas prvého roku štúdia stážovala v Európskom parlamente v Bruseli. V roku 2004 sa dostala do štipendíjneho programu Hansard Society na London School of Economics v Londýne a stážovala v redakcii BBC Parliament. V rovnakom roku začala pôsobiť ako redaktorka a externá bruselská spravodajkyňa pre Slovenský rozhlas, *SME* a *Hospodárske noviny* v online novinách *EUobserver*.

Od roku 2009 do roku 2018 bola redaktorkou, moderátorkou a dramaturgičkou spravodajstva a aktuálnej publicistiky v Rádiu Slovensko.

V roku 2015 absolvovala doktorandské štúdium európskych štúdií a politiky na Fakulte sociálnych a ekonomických vied Univerzity Komenského v Bratislave. Po štúdiu bola externou školiteľkou tejto fakulty do roku 2019.

Od roku 2018 do roku 2021 bola moderátorkou a reportérkou relácie RTVS *Reportéri* a v rokoch 2020 – 2021 externou školiteľkou na Katedre žurnalistky Filozofickej fakulty Univerzity Komenského v Bratislave.

Publikácie
----------

* VIROSTKOVÁ, Lucia. 2021. Investigatívna žurnalistika vo vysielaní verejnoprávnych médií na Slovensku. In: *Otázky žurnalistiky*. Bratislava : Združenie MASS MEDIA-SCIENCE. 64/2021, 3–4 vyd. s. 49–63. ISSN 0322-7049
* VIROSTKOVÁ, Lucia. 2021. Svetlé vyhliadky globálnej investigatívy Lucia Virostková. In: *Otázky žurnalistiky*. Bratislava : Združenie MASS MEDIA-SCIENCE. 64/2021, 3–4 vyd. s. 150–151. ISSN 0322-7049

Referencie
----------

1. 1 2   *Osoby, ktoré získali titul na UK* [online]. absolventi.uniba.sk, [cit. 2022-03-11]. Dostupné online.
2. ↑   *Lucia Virostková sa na protest vzdala postu* [online]. Denník N, 2020-10-21, [cit. 2022-03-11]. Dostupné online.

Zdroj
-----

* Životopis Lucie Virostkovej na fphil.uniba.sk
**Miroslav Kovářík** (\* 15. august 1934, Praha – † 4. marec 2020) bol český redaktor, herec, moderátor a vysokoškolský pedagóg.

Životopis
---------

Jedná sa o jednu zo zakladateľských osobností litvínovského Docela malého divadla, ktoré patrilo v 60. rokoch 20. storočia medzi významné české divadlá malých foriem, ďalej o neúnavného propagátora modernej českej poézie, výborného recitátora a dlhoročného moderátora hudobného festivalu Porta.

Je tiež, okrem iného, ​​už od roku 1976 autorom a moderátorom klubovej relácie *Zelené peří* – pôvodne prevádzkovaného v Prahe a v Brne, ktorý pomáha propagovať a zverejňovať poéziu mladým začínajúcim autorom. Od roku 1993 do januára 2011 existovalo *Zelené peří* i v rozhlasovej verzii na stanici Český rozhlas 2 Praha.

Referencie
----------

1. ↑

Externé odkazy
--------------

* Webové stránky Miroslava Kovaříka
* Ještě jsem tady, ČT 2, 2006, 2010
* Profil na stránkach ČRo2
* Kateřina Kaprálová: *Docela malé divadlo Mirka Kovaříka* (Bakalárska diplomová práca)
* *Učiteľ a jeho žiak - 4. časť - učiteľ Mirek Kovářík*

Zdroj
-----

*Tento článok je čiastočný alebo úplný preklad článku Mirek Kovářík na českej Wikipédii.*

Autoritné údaje: * abART: 50687
* GND: 1144634393
* ISNI: 0000 0000 5856 3034
* LCCN: no2018065135
* NK ČR: jn20000710305
* SNK: 174883
* VIAF: 84040822
* WorldCat: lccn-no2018065135
Marina Bay Sands
**Marina Bay Sands** je stredisko, ktoré sa nachádza v Singapurskej časti Marina Bay. Kasíno je dielom spoločnosti Las Vegas Sands a budova s pozemkom je ocenená sumou 5,5 miliárd USD ako najdrahšie samostatné kasíno na svete.

Celý rezort má po dokončení 2 560 izieb, konferenčné centrum s rozlohou 120 000 m2, obchodné centrum, múzeum vedy a umenia, dve divadlá, šesť reštaurácií s významnými šéfkuchármi, dva plávajúce pavilóny, kasíno s kapacitou 500 hracích stolov a 1 600 hracích automatov. Jadro komplexu tvorí hotel, ktorý sa skladá z troch samostatných 55 poschodových veží. Komplex zakončuje 340 metrov dlhá otvorená terasa *SkyPark* s kapacitou 3 900 osôb a 150 metrov dlhým tzv „nekonečným" bazénom (okraj bazénu vytvára dojem, že sa stráca do nekonečna). Celé zakončenie troch veží je najväčšia verejná konzolová plošina na svete, ktorá presahuje severnú vežu o 67 m.

20 hektárové stredisko navrhla spoločnosť Moshe Safdie Architects. Kasíno bolo otvorené 27. apríla 2010.

Referencie
----------

1. ↑   *Las Vegas Sands says Singapore casino opening delayed* [online]. asiaone, 8.7.2009, [cit. 2010-08-10]. Dostupné online. (po anglicky)
2. ↑   *Marina Bay Sands set to open 27 April* [online]. www.nebulaawards.com, 24.2.2010, [cit. 2010-08-10]. Dostupné online. (po anglicky)
3. ↑   *Marina Bay casino opens* [online]. straitstimes, 27.4.2010, [cit. 2010-08-10]. Dostupné online. Archivované 2010-04-30 z originálu. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Marina Bay Sands**